Verden i dag

Verden i dag er et norsk aktualitetsprogram som gikk på NRK Radio fra 1980 til 2008. Programmet belyste aktuelt utenriksstoff fra hele verden og inneholdt saker og reportasjer laget av NRKs korrespondenter og av utenriksmedarbeiderne på Marienlyst. Det kunne også ha gjester i studio som snakket om aktuelle utenriksspørsmål. Programmet hadde et magasinformat og ble produsert av NRKs utenriksredaksjon. Verden i dag varte i 10 minutter og var en del av Dagsnytt de første årene, deretter en del av P2s nyhetsmorgen. Det ble sendt alle hverdager og ble de første årene sendt på P1, deretter på P2. 

I slutten av 2007 ble det klart at ledelsen i NYDI ønsket å legge ned P2s Nyhetsmorgen for å spare penger. Det innebar også å legge ned Verden i dag.

Første sending gikk på lufta den 5. mai 1980.

Se også
Urix på lørdag

Referanser


Kategori:Radioprogrammer på NRK Radio
Kategori:Norske nyhets- og aktualitetsprogrammer på radio
Kategori:Norske radioprogrammer fra 1980-årene
Kategori:Norske radioprogrammer fra 1990-årene
Kategori:Norske radioprogrammer fra 2000-årene